**Родове и видове, образувани според броя на активните субекти в реторическата комуникация**

Реторическата комуникация не е въздействие, а взаимодействие, защото ефектът на ораторското изкуство се измерва с въздействието върху аудиторията. Тя участва активно в процеса на комуникация чрез обратната връзка-един текст може да има различно въздействие пред различна аудитория.

В реториката е известен моделът на Ласуел (Кой? Какво? На кого? Как? С какви последици?), но той е непригоден, тъй като представя общуването като едностранен процес и не отразява активността на аудиторията.

Ръководно начало в реториката е учението на Горгий „каирос“. То предполага наличието на определен психологически подход на оратора към аудиторията-той се съобразява с общественото положение, образованието, религията и интересите и‘. Според Горгий този психологически подход има 2 измерения-емпатия (способността на съпреживяваш чуждите емоции) и поемане на роли (манипулация). При всички случаи от оратора се изисква отлично познаване на аудиторията.

Според активността на втория субект в общуването, се осъществява разделението на монологично и диалогично реторическо общуване (Ведър). Интерес представляват различията между двете форми и промените в общуването при всяка една от тях.

**Диалогично ораторско изкуство**

Диалог е всеки разговор между две и повече лица, но обект на изследване са само диалозите със „сериозност и универсална значимост на обсъждания проблем“. За разлика от монолога, при диалога е възможно говорещият да няма собствен мотив, а той да идва отвън като зададен въпрос. Поради тази причина диалогът не подлежи на „режисура“-той е „висш пилотаж на ораторското изкуство“. При него говорещият казва не това което прецени, а това, което аудиторията пожелае. Това налага компетентност и подготовка и от 2те страни на общуването-ораторът трябва да е готов да отговори на всеки въпрос, а аудиторията-да задава адекватни въпроси, с които да подтикне оратора към изразяване на мислите му („акушерско изкуство“, Сократ).

При задаването на въпроси се изисква ясна и точна формулировка, която да доведе до правилна мотивация на говорещия. Важно е въпросите да не са твърде изчерпателни, защото в противен случай се получават едносрични отговори (журналистика). Друг капан при задаването на въпроси са т. нар. неуместни въпроси-които заедно с мотива създават и целия замисъл на изказването-тема+рема (следователи).

Друга осбеност на диалога е, че при него е по-важен синхронът между страните, а не граматическата точност на изказванията.

**Диалогични видове**

Основните диалогични видове са спор и беседа. Наличието на поне две противоположни становища по един и същ въпрос, в едно и също време и отношение и стремежът да бъде преодоляно едното от тях в диалога, са основания той да бъде определен като спор. Беседата представлява размяна на мнения с познавателна цел.

Видовете спор са дискусия, полемика и диспут.

Дискусията е теоретичен спор за постигане на общо решение или становище-цел е достигането на консенсус. В някои случаи дискусията може да бъде и беседа. Най-често срещаните видове дискусия са съвещателна (всеки изказва мнение), панелна (експерти изготвят проекторешение и то се обсъжда) и дискусия 66 (участниците обсъждат по групи, а после между групите).

Полемиката е алтернативно съпоставяне на предварително установени взаимноизключващи се становища по предмета на спора. Полемиката се отличава с това, че страните се борят за налагане на позицията си докрай-целта е налагане на собствената позиция над чуждата.

Диспутът е спор, при който страните нямат предварително обособена позиция. Темата се разглежда от разични гледни точки и се проверява истинността им. Диспутът може да е подготовка за дискусия.

Видовете беседа са събеседване и разговор около кръглата маса.

При събеседването има един или няколко души, които отговарят, а останалите питат. Въпросите са обратната връзка, чрез която говорещите се напасвт на интересите и реакцията на аудиторията. Това гарантира висока ефективност и за двете страни.

За разговора около кръглата маса е характерна равнопоставеност на всички участници. Те са ориентирани един към друг под ъгъл 90о , което е признак на приятелска атмосфера (от проксемиката), но при враждуващи участници това може да доведе до нарушаване на личното пространство и разпадане на общуването.

**Монологично ораторско изкуство**

Първоначално реториката възниква като теория на монологичното красноречие. Възможно е монолоът да бъде режисиран, тъй като при него мотивът и замисълът идват от самия оратор, но те трябва да бъдат събразени и с потребностите на аудиторията, иначе има риск от разпадане на общуването.

В някои случаи диалогът също може да се разглежда като редуващи се монолози, напр. при парламентарното красноречие. Понякога се наблюдава и диалогичност в монолога-ораторът изтъква противниковата теза, оспорва я с въпроси и доказва своята.

**Монологично видове**

Основните монологично видове са реч, лекция, встъпително и заключително слово и доклад.

Речта е кратко, емоционално и целенасочено изказване по вълнуваща, актуална и общественозначима за дадена аудитория тема. Речта се отнася до настоящето и има въодушевяваща цел. Важно е, че не бива да бъде четена, тъй като това се счита за проява на некомпетентност.

Лекцията свързана с популяризирането на науката, изкуството, културата. Тя е част от цикъл и има за цел да образова и да проверява знанията=>действие в бъдещето и информираща цел. В миналото се е използвала и за пропагандни цели.

Встъпителното и заключителното слово са несамостоятелни форми, които са необходими при важни тържествени мероприятия. Встъпителното слово въвежда към конгрес, конференция, симпозиум и дава насока на отделните изкавания. То има въвеждаш и програмен характер, отнасящ се до бъдещето. Заключителното слово обобщава работата на цитираните форуми, прави изводи и дава насоки до следващия фрум. То има отчетен характер, отнасящ се до бъдещето.

Докладът също има отчетен и програмен характер. Най-често срещаният вид доклад е отчетният-на партийни и научни форуми. Той се отличава с яснота, конкретност, логика и има убеждаваща цел, за разлика от тържествения доклад, който има въодушевяваща цел. При доклада се изисква четене, поради тържествеността на момента и колективното съставяне на текста, но това налага и предварителни репетиции в интонацията. В противен случай аудиторията губи интерес и общуването се разпада. Няма голяма обратна връзка, тъй като ораторът не може да се отклонява от текста.